CELEX: 32014D0472(01)
Language: hr
Date: 2014-07-16 00:00:00
Title: 2014/472/EU: Provedbena odluka Komisije оd 16. srpnja 2014. o izmjeni Priloga II. Odluci 2006/766/EZ u pogledu uključivanja Republike Moldove na popis trećih zemalja i državnih područja iz kojih je dopušten uvoz određenih proizvoda ribarstva namijenjenih prehrani ljudi (priopćeno pod brojem dokumenta C(2014) 4953)  Tekst značajan za EGP

18.7.2014   
            
            
               HR
            
            
               Službeni list Europske unije
            
            
               L 212/19
            
         PROVEDBENA ODLUKA KOMISIJE
   оd 16. srpnja 2014.
   o izmjeni Priloga II. Odluci 2006/766/EZ u pogledu uključivanja Republike Moldove na popis trećih zemalja i državnih područja iz kojih je dopušten uvoz određenih proizvoda ribarstva namijenjenih prehrani ljudi
   
      
         (priopćeno pod brojem dokumenta C(2014) 4953)
      
   
   (Tekst značajan za EGP)
   
      (2014/472/EU)
   
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 854/2004 Europskog parlamenta i Vijeća od 29. travnja 2004. o utvrđivanju posebnih pravila organizacije službenih kontrola proizvoda životinjskog podrijetla namijenjenih prehrani ljudi (1), a posebno njezin članak 11. stavak 1.,
   budući da:
   
               (1)
            
            
               Uredbom (EZ) br. 854/2004 utvrđuju se posebna pravila za organizaciju službenih kontrola proizvoda životinjskog podrijetla. Uredbom se posebice utvrđuje da se proizvodi životinjskog podrijetla smiju uvoziti samo iz treće zemlje ili dijela treće zemlje koji se nalazi na popisu koji se sastavlja u skladu s tom Uredbom.
            
         
               (2)
            
            
               Uredbom (EZ) br. 854/2004 također se predviđa da se tijekom sastavljanja i ažuriranja takvih popisa trebaju uzeti u obzir kontrole Unije u trećim zemljama i jamstva nadležnih tijela trećih zemalja u odnosu na sukladnost ili istovjetnost s propisima Unije o hrani i hrani za životinje te pravilima o zdravlju životinja utvrđenih Uredbom (EZ) br. 882/2004 Europskog parlamenta i Vijeća (2).
            
         
               (3)
            
            
               U Odluci Komisije 2006/766/EZ (3) navode se one treće zemlje koje ispunjavaju kriterije iz Uredbe (EZ) br. 854/2004 i koje prema tome mogu jamčiti da ti proizvodi ispunjavaju sanitarne uvjete propisane zakonodavstvom Unije s ciljem zaštite zdravlja potrošača te se u skladu s tim mogu izvoziti u Uniju. U Prilogu II. ovoj Odluci posebno se navodi popis trećih zemalja i državnih područja iz kojih je dopušten uvoz proizvoda ribarstva namijenjenih prehrani ljudi u Uniju. U tom se popisu također navode ograničenja o odnosu na takav uvoz iz određenih trećih zemalja.
            
         
               (4)
            
            
               Dana 30. siječnja 2013. nadležno tijelo Republike Moldove Komisiji je podnijelo zahtjev za odobrenje za uvoz kavijara u Uniju. U Republici Moldovi proveden je nadzor Unije kojim se pokazuje da nadležno tijelo pruža odgovarajuća jamstva kako je navedeno u članku 48. stavku 3. Uredbe (EZ) br. 882/2004. Na temelju dostupnih informacija i jamstava Republika Moldova može se uvrstiti u popis iz Priloga II. Odluci 2006/766/EZ za kavijar.
            
         
               (5)
            
            
               Odluku 2006/766/EZ stoga bi trebalo u skladu s tim izmijeniti.
            
         
               (6)
            
            
               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU ODLUKU:
   Članak 1.
   U Prilogu II. Odluci 2006/766/EZ između unosa za Maroko i unosa za Crnu Goru umeće se sljedeći unos:
   
      
                  „MD
               
               
                  REPUBLIKA MOLDOVA
               
               
                  Samo kavijar”
               
            
   Članak 2.
   Ova je Odluka upućena državama članicama.
   
      Sastavljeno u Bruxellesu 16. srpnja 2014.
      
         
            Za Komisiju
         
         Tonio BORG
         
            Član Komisije
         
      
   
   
      (1)  SL L 139, 30.4.2004., str. 206.
   
   
      (2)  Uredba (EZ) br. 882/2004 Europskog parlamenta i Vijeća od 29. travnja 2004. o službenim kontrolama koje se provode radi provjeravanja poštivanja propisa o hrani i hrani za životinje te propisa o zdravlju i dobrobiti životinja (SL L 165, 30.4.2004., str. 1.).
   
      (3)  Odluka Komisije 2006/766/EZ od 6. studenoga 2006. o utvrđivanju popisa trećih zemalja i državnih područja iz kojih je dozvoljen uvoz školjkaša, bodljikaša, plaštenjaka, morskih puževa i proizvoda ribarstva (SL L 320, 18.11.2006., str. 53.).